nibzard/narodne-novine-full-text-markdown huggingface dataset:
## Naredba o privremenom određivanju ulaznog cestov­nog graničnog prijelaza Batina, za uvoz i provoz pošiljaka bilja za koje je obvezan zdravstveni pregled

### NN 111/2005 (21.9.2005.), Naredba o privremenom određivanju ulaznog cestov­nog graničnog prijelaza Batina, za uvoz i provoz pošiljaka bilja za koje je obvezan zdravstveni pregled

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2047**

Na temelju članka 27. stavka 1. Zakona o zaštiti
bilja (»Narodne novine« br. 10/94, 19/94 i 117/03),
ministar poljoprivrede, šumarstva i vodnoga gospodarstva donosi

## NAREDBU

### O PRIVREMENOM ODREĐIVANJU ULAZNOG CESTOVNOG GRANIČNOG PRIJELAZA BATINA ZA UVOZ I PROVOZ POŠILJAKA BILJA ZA KOJE JE OBVEZAN ZDRAVSTVENI PREGLED

I.

Određuje se privremeno, u razdoblju od 26. rujna
2005. godine do 15. prosinca 2005. godine ulazni cestovni granični prijelaz
Batina za uvoz i provoz pošiljaka bilja za koje je obvezan zdravstveni pregled.

II.

Zdravstveni pregled pošiljaka bilja na graničnom
prijelazu iz točke I. ove Naredbe obavljat će fitosanitarna
inspekcija radnim danom od 7 do 19 sati.

III.

Ova Naredba stupa na snagu danom objave u
»Narodnim novinama«.

Klasa: 320-17/05-01/49

Urbroj: 525-2-05-1

Zagreb, 16. rujna 2005.

Ministar

**Petar Čobanković**, v. r.

Naredba, NN 111/2005-2047
## Obvezatne upute broj LS-II - o obrascima za provođenje izbora za članove predstavničkih tijela jedinica lokalne i područne (regionalne) samouprave

### NN 111/2005 (21.9.2005.), Obvezatne upute broj LS-II - o obrascima za provođenje izbora za članove predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

**2054**

Na temelju članka 30. stavka 1. Zakona o izboru
članova predstavničkih tijela jedinica lokalne i područne (regionalne)
samouprave (»Narodne novine«, br. 44/05 — pročišćeni
tekst), Državno izborno povjerenstvo Republike Hrvatske propisuje

## OBVEZATNE UPUTE BROJ LS II

### O OBRASCIMA ZA PROVOĐENJE IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Pripreme i provođenje izbora za članove
Gradskog vijeća Grada Visa, Općinskog vijeća Općine Stari Mikanovci,
Općinskog vijeća Općine Stara Gradiška, Općinskog vijeća Općine Dvor, Općinskog
vijeća Općine Petlovac i Općinskog vijeća Općine Zagvozd obavljat će se isključivo na obrascima propisanim
ovim Obvezatnim uputama.

2. Obrasci iz točke 1. ovih Obvezatnih uputa
nose oznake OLS.

3. Ako za pojedine radnje nije Obvezatnim
uputama utvrđen odgovarajući obrazac, tijela za provođenje izbora odredit će
sadržaj i oblik akta u skladu s odredbama Zakona, kada je to neophodno za
provođenje odgovarajuće izborne radnje, o čemu će prije donošenja akta
izvijestiti Državno izborno povjerenstvo Republike Hrvatske.

4. Obrasci za provođenje izbora su:

– OLS-1 — Prijedlog liste kandidata za članove
predstavničkog tijela

– OLS-2 — Prijedlog nezavisne liste kandidata za
članove predstavničkog tijela

– OLS-3 — Očitovanje kandidata o prihvaćanju
kandidature za člana predstavničkog tijela

– OLS-4 — Izjava o prihvaćanju dužnosti člana
tijela za provođenje izbora za članove predstavničkog tijela jedinice lokalne i
područne (regionalne) samouprave

– OLS-5 — Rješenje o imenovanju stalnoga sastava
općinskog/gradskog izbornoga povjerenstva

– OLS-6 — Rješenje o imenovanju biračkog odbora

– OLS-7 — Rješenje o određivanju biračkih
mjesta.

5. Oznake, nazivi i sadržaj obrazaca sastavni su
dio ovih Obvezatnih uputa.

6. Ove Obvezatne upute stupaju na snagu danom
objave u »Narodnim novinama«.

Klasa: 013-03/05-03/14

Urbroj: 599-05-01

Zagreb, 21. rujna 2005.

Predsjednik

**Branko Hrvatin, dipl. iur**., v. r.

![](dodatni/355113.gif)
![](dodatni/355114.gif)
![](dodatni/355115.gif)
![](dodatni/355116.gif)
![](dodatni/355117.gif)
![](dodatni/355118.gif)
![](dodatni/355119.gif)
![](dodatni/355120.gif)
![](dodatni/355121.gif)
![](dodatni/355122.gif)
![](dodatni/355123.gif)
![](dodatni/355124.gif)
![](dodatni/355125.gif)
![](dodatni/355126.gif)

Uputa, NN 111/2005-2054
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Obvezatne upute broj LS-III - primjena obvezatnih uputa

### NN 111/2005 (21.9.2005.), Obvezatne upute broj LS-III - primjena obvezatnih uputa

# DRŽAVNO IZBORNO POVJERENSTVO

**2055**

Na temelju članka 30. stavka 1. Zakona o izboru
članova predstavničkih tijela jedinica lokalne i područne (regionalne) samo­uprave
(»Narodne novine«, br. 44/05 – pročišćeni tekst),
Državno izborno povjerenstvo Republike Hrvatske propisuje

## OBVEZATNE UPUTE BROJ LS III

### PRIMJENA OBVEZATNIH UPUTA

U izborima za članove Gradskog vijeća Grada
Visa, Općinskog vijeća Općine Stari Mikanovci,
Općinskog vijeća Općine Stara Gradiška, Općinskog vijeća Općine Dvor, Općinskog
vijeća Općine Petlovac i Općinskog vijeća Općine Zagvozd koji su raspisani odlukom Vlade Republike Hrvatske
od 15. rujna 2005., a održat će se u nedjelju 23. listopada 2005., primjenjivat
će se:

1. Obvezatne upute broj LS III – o odustanku od kandidature za izbor članova predstavničkih
tijela jedinica lokalne i područne (regionalne) samouprave, objavljene u
»Narodnim novinama«, broj 48 od 13. travnja 2005.;

2. Obvezatne upute broj LS IV – o pravima i
dužnostima promatrača i o načinu promatranja rada tijela za provođenje izbora
za izbor članova predstavničkih tijela jedinica lokalne i područne (regionalne)
samouprave, objavljene u »Narodnim novinama«, broj 48 od 13. travnja 2005.;

3. Obvezatne upute broj LS V – o načinu
glasovanja nepismenih osoba, osoba s tjelesnom manom, te osoba koje se nalaze u
bolnici, invalidnih, bolesnih i nepokretnih osoba, objavljene u »Narodnim
novinama«, broj 48 od 13. travnja 2005.;

4. Ove Obvezatne upute stupaju na snagu danom
objave u »Narodnim novinama«.

Klasa: 013-03/05-03/15

Urbroj: 599-05-01

Zagreb, 21. rujna 2005.

Predsjednik

**Branko Hrvatin, dipl. iur**., v. r.

Uputa, NN 111/2005-2055
## Zakon o dopunama Zakona o blagdanima, spomendanima i neradnim danima u Republici Hrvatskoj

### NN 112/2005 (23.9.2005.), Zakon o dopunama Zakona o blagdanima, spomendanima i neradnim danima u Republici Hrvatskoj

# HRVATSKI SABOR

**2062**

Na temelju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Proglašavam Zakon o dopunama Zakona o blagdanima,
spomendanima i neradnim danima u Republici Hrvatskoj,
koji je Hrvatski sabor donio na sjednici 23. rujna 2005. godine.

Broj: 01-081-05-2861/2

Zagreb, 23. rujna 2005.

Predsjednik

Republike Hrvatske

**Stjepan Mesić**,
v. r.

## ZAKON

### O DOPUNAMA ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Članak 1.

U Zakonu o blagdanima, spomendanima
i neradnim danima u Republici Hrvatskoj (»Narodne novine«, br. 33/96., 96/01. i 13/02), u članku 2. stavku 1. iza
riječi: »nezavisnost,« riječ: »te« briše
se, a na kraju rečenice umjesto točke  stavlja se zarez i dodaju
riječi: »25. rujna – Dan donošenja Odluke o sjedinjenju
Istre, Rijeke, Zadra i otoka s maticom zemljom Hrvatskom, 9. siječnja –
Dan donošenja Rezolucije o odcjepljenju Međimurja od mađarske
države i 15. siječ­nja
– Dan međunarodnog priznanja Republike Hrvatske.«.

Iza stavka 3. dodaju se stavci 4., 5. i 6. koji
glase:

»Dan donošenja Odluke o sjedinjenju
Istre, Rijeke, Zadra i otoka s maticom zemljom Hrvatskom, kao dan spomena
značajan za očuvanje jedinstvenosti hrvatskog teritorija,
obilježava se primjereno i dostojanstveno.

Dan donošenja Rezolucije o odcjepljenju
Međimurja od mađarske države, kao dan spomena značajan za
očuvanje jedinstvenosti hrvatskog teritorija, obilježava se primjereno
i dostojanstveno.

Dan međunarodnog priznanja Republike
Hrvatske, s obzirom na njegovu ulogu u potvrdi državnosti i ostvarivanju
pune afirmacije hrvatske države u okviru međunarodne zajednice,
obilježava se primjereno i dostojanstveno.«

Članak 2.

Ovaj Zakon stupa na snagu danom objave u
»Narodnim novinama«.

Klasa: 960-01/05-01/02

Zagreb, 23. rujna 2005.

HRVATSKI SABOR

Predsjednik

Hrvatskoga sabora

**Vladimir Šeks**,
v. r.

Zakon, NN 112/2005-2062
## Rješenje o ovlaštenju Zaštiti projektu d.o.o. iz Karlovca za obavljanje poslova zaštite na radu

### NN 112/2005 (23.9.2005.), Rješenje o ovlaštenju Zaštiti projektu d.o.o. iz Karlovca za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2064**

Na zahtjev ZAŠTITA PROJEKT d.o.o. iz Karlovca,
Vladimira Nazora 8, a temeljem članka 91. stavka 4. Zakona o zaštiti na radu
(»Narodne novine«, broj 59/96, 94/96 i 114/03) i članka 16. stavka 1. Pravilnika
o uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

ZAŠTITA PROJEKT d.o.o. iz Karlovca, Vladimira
Nazora 8, ispunjava uvjete za obavljanje poslova zaštite na radu, te se
ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/33

Urbroj: 526-08-05-6

Zagreb, 19. rujna 2005.

p.o. Državna tajnica

**Vera Babić, dipl. iur**., v. r.

Rješenje, NN 112/2005-2064
## Rješenje o ovlaštenju Inginspektu d.o.o. iz Opatije za obavljanje poslova zaštite na radu

### NN 112/2005 (23.9.2005.), Rješenje o ovlaštenju Inginspektu d.o.o. iz Opatije za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2065**

Na zahtjev INGINSPEKT d.o.o. iz Opatije, V. Spinčića 13, a temeljem članka 91. stavka 4. Zakona o zaštiti
na radu (»Narodne novine«, broj 59/96, 94/96 i 114/03) i članka 16. stavka 1.
Pravilnika o uvjetima pod kojima pravne osobe mogu obavljati poslove zaštite na
radu (»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

INGINSPEKT d.o.o. iz Opatije, V. Spinčića 13, ispunjava uvjete za obavljanje poslova zaštite
na radu, te se ovlašćuje da u okviru svoje djelatnosti može obavljati sljedeće
poslove:

1) izrada procjena opasnosti;

2) osposobljavanja radnika za rad na siguran
način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika;

4.2. ispitivanja kemijskih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo rješenje objavit će se u »Narodnim
novinama«.

Klasa: UP/I-116-01/03-04/13

Urbroj: 526-08-05-7

Zagreb, 19. rujna 2005.

p.o. Državna tajnica

**Vera Babić, dipl. iur**., v. r.

Rješenje, NN 112/2005-2065
## Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2005. godinu

### NN 112/2005 (23.9.2005.), Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2005. godinu

# HRVATSKI ZAVOD ZA ZDRAVSTVENO OSIGURANJE

**2067**

Na osnovi odredbe članka 85. Zakona o
zdravstvenom osiguranju (»Narodne novine« broj 94/01., 88/02., 149/02.,
117/03., 30/04., 177/04. i 90/05.) i članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.), Upravno
vijeće Hrvatskog zavoda za zdravstveno osiguranje na 22. sjednici održanoj 20.
rujna 2005. godine, uz suglasnost ministra nadležnog za zdravstvo, po prethodno
pribavljenom mišljenju nadležnih komora, donijelo je

## ODLUKU

### O IZMJENI I DOPUNI ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM RADNICIMA ZA 2005. GODINU

Članak 1.

U Odluci o osnovama za sklapanje ugovora sa
zdravstvenim ustanovama i privatnim zdravstvenim radnicima za 2005. godinu
(»Narodne novine« broj 188/04., 30/05., 51/05., 60/05. i 88/05.) u članku 11.
stavku 4. riječi: »do 30. rujna 2005. godine« zamjenjuju se riječima: »do 31.
prosinca 2005. godine«.

Članak 2.

Iza članka 43. dodaje se članak 43.a. koji
glasi:

»Članak 43.a.

Administrativnu pristojbu u skladu s odredbama
članka 18.a. Zakona i Odluke o iznosu administrativne pristojbe koja se plaća
prilikom korištenja zdravstvene zaštite naplaćivat će radnici ugovorne
zdravstvene ustanove, odnosno ugovorni privatni zdravstveni radnici.

Za svaku naplaćenu administrativnu pristojbu
ugovorne zdravstvene ustanove, odnosno ugovorni privatni zdravstveni radnici
obvezni su osiguranoj osobi izdati uplatnicu.

Sredstva prikupljena naplatom administrativne
pristojbe ugovorne zdravstvene ustanove i ugovorni privatni zdravstveni radnici
uplaćivat će na račun proračuna Republike Hrvatske na način propisan općim
aktom Zavoda.«

Članak 3.

Ova Odluka stupa na snagu danom objave u
»Narodnim novinama«, a primjenjuje se od 1. listopada 2005. godine.

Klasa: 025-04/05-01/231

Urbroj: 338-01-01-05-1

Zagreb, 20. rujna 2005.

Predsjednik

Upravnog vijeća Hrvatskog zavoda

za zdravstveno osiguranje

**prim. Stjepan Bačić, dr. med**., v. r.

Odluka, NN 112/2005-2067
## Pravila o dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2005. godinu

### NN 112/2005 (23.9.2005.), Pravila o dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2005. godinu

# HRVATSKI ZAVOD ZA ZDRAVSTVENO OSIGURANJE

**2068**

Na osnovi odredbaba
članka 88. Zakona o zdravstvenom osiguranju (»Narodne novine« broj 94/01.,
88/02., 149/02., 117/03., 30/04., 177/04. i 90/05.), članka 142. Zakona o
obveznim odnosima (»Narodne novine« broj 53/91., 73/91., 3/94., 7/96. i
112/99.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.), Upravno vijeće Hrvatskog
zavoda za zdravstveno osiguranje na 22. sjednici održanoj 20. rujna 2005.
godine, donijelo je

## PRAVILA

### O DOPUNAMA PRAVILA I OPĆIH UVJETA UGOVARANJA PRIMARNE, SEKUNDARNE I TERCIJARNE RAZINE ZDRAVSTVENE DJELATNOSTI I RAZINE ZDRAVSTVENIHZAVODA ZA 2005. GODINU

Članak 1.

U Pravilima i općim uvjetima ugovaranja primarne,
sekundarne i tercijarne razine zdravstvene djelatnosti i razine zdravstvenih
zavoda za 2005. godinu (»Narodne novine« broj 16/05., 69/05.) iza članka 9.
dodaje se članak 9.a. koji glasi:

»9.a.

Radnici ustanove, doktori medicine i
stomatologije, odnosno privatnici obvezni su osiguranoj osobi prilikom
korištenja zdravstvene zaštite naplatiti administrativnu pristojbu u skladu s
odredbama članka 18.a. Zakona o zdravstvenom osiguranju i Odluke o iznosu
administrativne pristojbe koja se plaća prilikom korištenja zdravstvene
zaštite.

Administrativna pristojba prihod je Zavoda.

Sredstva naplaćena osnovom administrativne
pristojbe zdravstvena ustanova, odnosno privatnik obvezan je jednom mjesečno,
najkasnije do 5. u mjesecu za prethodni mjesec uplatiti na račun proračuna
Republike Hrvatske broj: 1001005-1863000160, pozivom na broj odobrenja u pretpolje (model): »64«, a u polje: 5002-26362- šifra
zdravstvene ustanove, odnosno ordinacije privatnika (9 brojeva).«

Zdravstvene ustanove, odnosno privatnici obvezni
su uz redovna mjesečna izviješća dostaviti i mjesečno izvješće o naplaćenim
administrativnim pristojbama, mjesečnu rekapitulaciju uplatnica i fotokopiju
potvrde o uplati naplaćenih administrativnih pristojbi na račun proračuna
Republike Hrvatske.«

Članak 2.

Ova Pravila stupaju na snagu danom objave u
»Narodnim novinama«, a primjenjuje se od 1. listopada 2005. godine.

Klasa: 025-04/05-01/232

Urbroj: 338-01-01-05-1

Zagreb, 20. rujna 2005.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr. med**., v. r.

Ostalo, NN 112/2005-2068
## Odluka o odlikovanju predsjednika tirolske Vlade dr. Herwiga von Staa Redom Danice hrvatske s likom Blaža Lorkovića za osobit doprinos razvitku gospodarske suradnje između Republike Hrvatske i Vlade T

### NN 113/2005 (26.9.2005.), Odluka o odlikovanju predsjednika tirolske Vlade dr. Herwiga von Staa Redom Danice hrvatske s likom Blaža Lorkovića za osobit doprinos razvitku gospodarske suradnje između Republike Hrvatske i Vlade T

# PREDSJEDNIK REPUBLIKE HRVATSKE

**2070**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), donosim

## ODLUKU

```

```

*kojom se*

### predsjednik tirolske Vlade

### dr. Herwig van Staa

*odlikuje*

### REDOM DANICE HRVATSKE S LIKOM BLAŽA LORKOVIĆA

za osobit doprinos razvitku gospodarske suradnje
između Repub­like Hrvatske i Vlade Tirola.

Broj: 01-051-05-13-2-2/1

Zagreb, 30. kolovoza 2005.

Predsjednik

Republike Hrvatske

**Stjepan Mesić**, v.
r.

Odluka, NN 113/2005-2070
## Rješenje dopunama Rješenja o određivanju zdravstvenih ustanova i specijalista medicine rada u privatnoj prak­si za utvrđivanje opće zdravstvene sposobnosti čuvara i opće i posebne zdravstvene sposobno

### NN 113/2005 (26.9.2005.), Rješenje dopunama Rješenja o određivanju zdravstvenih ustanova i specijalista medicine rada u privatnoj prak­si za utvrđivanje opće zdravstvene sposobnosti čuvara i opće i posebne zdravstvene sposobno

# MINISTARSTVO ZDRAVSTVA I SOCIJALNE SKRBI

**2071**

Na temelju članka 61. stavka 2. a u vezi s
člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

## RJEŠENJE

### DOPUNAMA RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o određivanju zdravstvenih ustanova i
specijalista medicine rada u privatnoj praksi za utvrđivanje opće zdravstvene
sposobnosti čuvara i opće i posebne zdravstvene sposobnosti zaštitara (»Narodne
novine« br. 159/03, 179/03, 95/04 i 179/04) u točki
I. iza rednog broja 26. dodaju se redni brojevi koji glase:

»27. Zdravstvena ustanova za medicinu rada, Poljička cesta 5, Split

28. Poliklinika za ginekologiju, opću kirurgiju,
radiologiju-mamografiju, neurologiju i medicinu rada »Caktaš«,
Istarska 3, Split

29. Poliklinika za medicinu rada, oftalmologiju,
neurologiju, internu medicinu i ginekologiju EuroMedica,
Rakovčeva 6, Zagreb

30. Poliklinika za internu medicinu,
pedijatriju, fizikalnu medicinu i rehabilitaciju i medicinu rada »Intermed« Požega, Matije Gupca 21«.

II.

Ovo Rješenje stupa na snagu osmog dana od dana objave
u »Narodnim novinama«.

Klasa: UP/I-500-01/03-06/1

Urbroj: 534-04-01/4-05-07

Zagreb, 30. kolovoza 2005.

Ministar

**doc****. dr. sc. Neven Ljubičić**, v. r.

Rješenje, NN 113/2005-2071
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 114/2005 (28.9.2005.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**2078**

Na temelju članka 80. Ustava Republike Hrvatske
i članka 13. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03. i 69/03. – pročišćeni tekst),
Hrvatski sabor na sjednici 23. rujna 2005., donio je

## ODLUKU

### O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da je 30. kolovoza 2005. prestalo
mirovanje zastup­ničkog
mandata zastupnika prof. dr.
sc. IVICE MAŠTRUKA i da je zamjenik zastupnika ŽELJKO
KURTOV 30. kolovoza 2005. prestao obnašati zastupničku dužnost.

Klasa: 021-14/05-08/19

Zagreb, 23. rujna 2005.

 HRVATSKI SABOR

Predsjednik Hrvatskoga sabora

**Vladimir Šeks,** v. r.

Odluka, NN 114/2005-2078
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 114/2005 (28.9.2005.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**2079**

Na temelju članka 80. Ustava Republike Hrvatske
i članka 9. i 11. Zakona o izborima zastupnika u Hrvatski sabor (»Narodne
novine«, br. 116/99., 109/00. 53/03. i 69/03. –
pročišćeni tekst), Hrvatski sabor na sjednici 23. rujna 2005. godine donio je

## ODLUKU

### O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da je 21. rujna 2005. započelo
mirovanje zastupnič­kog mandata zastupnika DAMIRA
ŠPANČIĆA i da je zastupničku dužnost, sukladno članku 9. stavku 2. Poslovnika
Hrvatskoga sabora 23. rujna 2005. počeo obnašati zamjenik zastupnika VLADIMIR
ŠTENGL.

Klasa: 021-14/05-08/20

Zagreb, 23. rujna 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 114/2005-2079
## Uredba o ciljnoj cijeni utovljene junadi

### NN 114/2005 (28.9.2005.), Uredba o ciljnoj cijeni utovljene junadi

# VLADA REPUBLIKE HRVATSKE

**2080**

Na temelju članka 9. stavka 2. Zakona o
poljoprivredi (»Narod­ne novine«, br. 66/2001 i
83/2002), Vlada Republike Hrvatske je na sjednici održanoj 22. rujna 2005.
godine donijela

## UREDBU

### O CILJNOJ CIJENI UTOVLJENE JUNADI

Članak 1.

Ovom Uredbom određuje se ciljna cijena i obračun
ciljne cije­ne utovljene junadi domaće proizvodnje
koja se nudi na tržištu Republike Hrvatske.

Članak 2.

Ciljna cijena utovljene junadi određuje se na
temelju težine toplog trupa, razvijenosti mišića i osnovnih dijelova trupa
utvrđivanjem klasa goveđih trupova i polovica na liniji klanja.

Klasiranje goveđih trupova i
polovica na liniji klanja obavlja se na temelju Pravilnika o kakvoći goveđih
trupova i polovica na liniji klanja (»Narodne novine«, br.
20/2004 i 10/2005) (u daljnjem tekstu: Pravilnik).

Članak 3.

Ciljna cijena utvrđuje se za sljedeće kategorije
utovljenih grla:

– bikovi

– junice.

Članak 4.

Obračun ciljne cijene utovljene junadi obavlja
se na temelju težine toplog trupa zaklane životinje i jedinice njegove novčane vrijednosti
prema formuli:

CJ = TT x (f x VTT)

CJ = cijena utovljene junadi,

TT = težina toplog trupa utovljenog juneta,

VTT = novčana vrijednost 1 kg toplog trupa,

f = čimbenik korekcije.

Članak 5.

Čimbenik korekcije određuje se na temelju
podataka o klasi i stupnju prekrivenosti masnim tkivom, a dobije se postupkom klasiranja toplog trupa na temelju Pravilnika. Čimbenik
korekcije određuje se prema sljedećoj tablici:

|  |  |  |  |  |  |
| --- | --- | --- | --- | --- | --- |
| Klasa | Stupanj prekrivenosti masnim tkivom | | | | |
| 1 | 2 | 3 | 4 | 5 |
| E | 1,0750 | 1,1000 | 1,1250 | 1,1000 | 1,0750 |
| U | 1,0125 | 1,0375 | 1.0625 | 1,0375 | 1,0125 |
| R | 0,9500 | 0,9750 | 1,0000 | 0,9750 | 0,9500 |
| O | 0,8875 | 0,9125 | 0,9375 | 0,9125 | 0,8875 |
| P | 0,6500 | 0,6750 | 0,7000 | 0,6750 | 0,6500 |

Članak 6.

Novčana vrijednost 1 kg toplog trupa za bikove i
junice (u daljnjem tekstu: novčana vrijednost) je prosječna cijena izračunata
iz podataka kretanja cijene tijekom četiri tjedna u zemljama Europske unije.

Novčana vrijednost se izražava kao kunska
protuvrijednost EUR prema srednjem tečaju Hrvatske narodne banke, uvećana za 15
%.

Novčanu vrijednost izračunava i objavljuje
krajem svakog mjeseca za sljedeći mjesec Hrvatski stočarski centar.

Članak 7.

Ova Uredba stupa na snagu osmog dana od dana objave
u »Narodnim novinama«.

Klasa: 307-03/05-01/01

Urbroj: 5030116-05-1

Zagreb, 22. rujna 2005.

Potpredsjednica Vlade

i ministrica obitelji, branitelja i međugeneracijske
solidarnosti

**Jadranka Kosor, dipl. iur**.,
v. r.

Uredba, NN 114/2005-2080
## Uredba o izmjenama i dopunama Uredbe o unutarnjem ustrojstvu Ministarstva financija

### NN 114/2005 (28.9.2005.), Uredba o izmjenama i dopunama Uredbe o unutarnjem ustrojstvu Ministarstva financija

# VLADA REPUBLIKE HRVATSKE

**2081**

Na temelju članka 60. stavaka 1. i 2. Zakona o
sustavu držav­ne uprave (»Narodne novine«, br. 75/93, 48/99, 15/2000, 127/2000,59/2001 i 199/2003),
Vlada Republike Hrvatske je na sjednici održanoj 22. rujna 2005. godine
donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA FINANCIJA

Članak 1.

U Uredbi o unutarnjem ustrojstvu Ministarstva
financija (»Narodne novine«, broj 43/2005) u članku 74. stavku 2. pod A) iza
točke 7. dodaje se točka 7.1. koja glasi:

»7.1. Carinski odjeljak I Kanfanar
(robni).«

Članak 2.

U tablici u kojoj je određen okvirni broj
državnih službenika i namještenika, a koja se ne objavljuje u »Narodnim
novinama« mijenja se broj državnih službenika i namještenika potrebnih za obav­ljanje poslova iz djelokruga
Ministarstva financija.

Novi broj državnih službenika i namještenika
daje se u tablici iz stavka 1. ovoga članka.

Članak 3.

Ministar financija, uz prethodnu suglasnost
Središnjega držav­nog ureda
za upravu, uskladit će Pravilnik o unutarnjem redu Ministarstva financija s
odredbama ove Uredbe, u roku 30 dana od dana njezina stupanja na snagu.

Članak 4.

Ova Uredba stupa na snagu osmog dana od dana
objave u »Narodnim novinama«.

Klasa: 023-03/05-01/02

Urbroj: 5030120-05-3

Zagreb, 22. rujna 2005.

Predsjednik

**dr****. sc. Ivo Sanader**,
v. r.

Uredba, NN 114/2005-2081
## Izmjena Popisa tijela javne vlasti za 2005. godinu

### NN 114/2005 (28.9.2005.), Izmjena Popisa tijela javne vlasti za 2005. godinu

# VLADA REPUBLIKE HRVATSKE

**2082**

Na temelju članka 3. stavka 2. Zakona o pravu na
pristup informacijama (»Narodne novine«, broj 172/2003), Vlada Republike
Hrvatske objavljuje

## IZMJENU

### POPISA TIJELA JAVNE VLASTI ZA 2005. GODINU

U Popisu tijela javne vlasti za 2005. godinu
(»Narodne novine«, broj 39/2005) riječi »Hrvatska radiotelevizija« brišu se.

Klasa: 023-03/05-03/02

Urbroj: 5030109-05-5

Zagreb, 22. rujna 2005.

Predsjednik

**dr****. sc. Ivo Sanader**,
v. r.

Izmjene i dopune, NN 114/2005-2082
## Rješenje o određivanju Zavoda za ginekološku onkologiju Kliničkog bolničkog centra Zagreb "Referentnim centrom Ministarstva zdravstva i socijalne skrbi za premaligne i maligne bolesti vrata maternice,

### NN 114/2005 (28.9.2005.), Rješenje o određivanju Zavoda za ginekološku onkologiju Kliničkog bolničkog centra Zagreb "Referentnim centrom Ministarstva zdravstva i socijalne skrbi za premaligne i maligne bolesti vrata maternice,

# MINISTARSTVO ZDRAVSTVA I SOCIJALNE SKRBI

**2083**

Ministar zdravstva i socijalne skrbi Republike
Hrvatske na temelju članka 107. stavka 2. Zakona o zdravstvenoj zaštiti
(»Narodne novine« broj 121/03 i 48/05) na prijedlog Nacionalnog zdravstvenog vijeća
Ministarstva zdravstva te na temelju članka 202. stavak 1. Zakona o općem
upravnom postupku (»Narodne novine« broj 53/91), donosi

## RJEŠENJE

Zavod za ginekološku onkologiju Klinike za
ženske bolesti i porode Kliničkog bolničkog centra Zagreb određuje se
»Referentnim centrom Ministarstva zdravstva i socijalne skrbi za premaligne i maligne bolesti vrata maternice, stidnice i
rodnice«.

Klasa: UP/I- 510-01/03-01/4

Urbroj: 534-06-02/7-05-19

Zagreb, 12. rujna 2005.

Ministar

**doc****. dr. sc. Neven Ljubičić**, v. r.

Rješenje, NN 114/2005-2083
## Rješenje o određivanju Kliničkog zavoda za laborato­rijsku dijagnostiku Kliničkog bolničkog centra Zagreb "Referentnim centrom Ministarstva zdravstva i socijalne skrbi za kliničku biokemiju i molekula

### NN 114/2005 (28.9.2005.), Rješenje o određivanju Kliničkog zavoda za laborato­rijsku dijagnostiku Kliničkog bolničkog centra Zagreb "Referentnim centrom Ministarstva zdravstva i socijalne skrbi za kliničku biokemiju i molekula

# MINISTARSTVO ZDRAVSTVA I SOCIJALNE SKRBI

**2084**

Ministar zdravstva i socijalne skrbi Republike
Hrvatske na temelju članka 107. stavka 2. Zakona o zdravstvenoj zaštiti
(»Narodne novine« broj 121/03 i 48/05) na prijedlog Nacionalnog zdravstvenog vijeća
Ministarstva zdravstva te na temelju članka 202. stavak 1. Zakona o općem
upravnom postupku (»Narodne novine« broj 53/91), donosi

## RJEŠENJE

Kliničkom zavodu za laboratorijsku dijagnostiku
Kliničkog bolničkog centra Zagreb verificira se i dodjeljuje naziv »Referentnim
centrom Ministarstva zdravstva i socijalne skrbi za kliničku biokemiju i
molekularnu dijagnostiku«.

Klasa: UP/I-510-01/03-01/15

Urbroj: 534-06-02/7-05-17

Zagreb, 12. rujna 2005.

Ministar

**doc****. dr. sc. Neven Ljubičić**, v. r.

Rješenje, NN 114/2005-2084
## Zakon o izmjeni Zakona o reviziji pretvorbe i privatizacije

### NN 115/2005 (30.9.2005.), Zakon o izmjeni Zakona o reviziji pretvorbe i privatizacije

# HRVATSKI SABOR

**2091**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENI ZAKONA O REVIZIJI PRETVORBE I PRIVATIZACIJE

Proglašavam Zakon o izmjeni Zakona o reviziji
pretvorbe i privatizacije, koji je Hrvatski sabor donio na sjednici 29. rujna
2005. godine.

Broj: 01-081-05-2933/2

Zagreb, 30. rujna 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENI ZAKONA O REVIZIJI PRETVORBE I PRIVATIZACIJE

Članak 1.

U Zakonu o reviziji pretvorbe i privatizacije
(»Narodne novine«, br. 44/01., 143/02., 189/04. i
105/05.) u članku 21. stavku 2. riječi: »30. rujna 2005. godine« zamjenjuju se
riječima: »30. rujna 2006. godine«.

Članak 2.

Danom stupanja na snagu ovoga Zakona prestaje
važiti Uredba o izmjeni Zakona o reviziji pretvorbe i privatizacije (»Narodne
novine«, br. 105/05.).

Članak 3.

Ovaj Zakon stupa na snagu danom objave u
»Narodnim novinama«.

Klasa: 470-03/05-01/01

Zagreb, 29. rujna 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 115/2005-2091
## Rješenje o razrješenju pomoćnika ministra zdravstva i socijalne skrbi

### NN 115/2005 (30.9.2005.), Rješenje o razrješenju pomoćnika ministra zdravstva i socijalne skrbi

# VLADA REPUBLIKE HRVATSKE

**2092**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 22. rujna 2005. godine donijela

## RJEŠENJE

### O RAZRJEŠENJU POMOĆNIKA MINISTRA ZDRAVSTVA I SOCIJALNE SKRBI

Razrješuje se IVO AFRIĆ dužnosti pomoćnika
ministra zdravstva i socijalne skrbi s danom 30. rujna 2005., na osobni
zahtjev.

Klasa: 080-02/05-02/130

Urbroj: 50304/2-05-01

Zagreb, 22. rujna 2005.

Predsjednik

**dr****. sc. Ivo Sanader**,
v. r.

Rješenje, NN 115/2005-2092
## Rješenje o razrješenju člana Upravnog vijeća Lučke uprave Ploče

### NN 115/2005 (30.9.2005.), Rješenje o razrješenju člana Upravnog vijeća Lučke uprave Ploče

# VLADA REPUBLIKE HRVATSKE

**2093**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 51. stavka 2. točke 1. Zakona o
pomorskom dobru i morskim lukama (»Narodne novine«, broj 158/2003), Vlada
Republike Hrvatske je na sjednici održanoj 22. rujna 2005. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA LUČKE UPRAVE PLOČE

Razrješuje se JOZO ŽDERIĆ dužnosti člana
Upravnog vijeća Lučke uprave Ploče.

Klasa: 080-02/05-02/131

Urbroj: 50304/2-05-01

Zagreb, 22. rujna 2005.

Predsjednik

**dr****. sc. Ivo Sanader**,
v. r.

Rješenje, NN 115/2005-2093
## Rješenje o imenovanju člana Upravnog vijeća Lučke uprave Ploče

### NN 115/2005 (30.9.2005.), Rješenje o imenovanju člana Upravnog vijeća Lučke uprave Ploče

# VLADA REPUBLIKE HRVATSKE

**2094**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 51. stavka 2. točke 1. Zakona o
pomorskom dobru i morskim lukama (»Narodne novine«, broj 158/2003), Vlada Republike
Hrvatske je na sjednici održanoj 22. rujna 2005. godine donijela

## RJEŠENJE

### O IMENOVANJU ČLANA UPRAVNOG VIJEĆA LUČKE UPRAVE PLOČE

Imenuje se MILIVOJ BARBIR članom Upravnog vijeća
Lučke uprave Ploče.

Klasa: 080-02/05-01/177

Urbroj: 50304/2-05-01

Zagreb, 22. rujna 2005.

Predsjednik

**dr****. sc. Ivo Sanader**,
v. r.

Rješenje, NN 115/2005-2094
## Pravilnik o izmjenama i dopunama Pravilnika o ambalaži i ambalažnom otpadu

### NN 115/2005 (30.9.2005.), Pravilnik o izmjenama i dopunama Pravilnika o ambalaži i ambalažnom otpadu

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**2096**

Na temelju članka 104. stavka 3., a u svezi
članka 37. stavak 2. i članka 38. stavak 2. Zakona o otpadu (»Narodne novine«
broj 178/04), ministrica zaštite okoliša, prostornog uređenja i graditeljstva,
uz suglasnost ministra gospodarstva, rada i poduzetništva, donosi

## PRAVILNIK

### O IZMJENAMA I DOPUNAMA PRAVILNIKA O AMBALAŽI I AMBALAŽNOM OTPADU

Članak 1.

U Pravilniku o ambalaži i ambalažnom otpadu
(»Narodne novine« br. 97/05) u članku 28. stavku 1.
riječi »1. listopada 2005.« zamjenjuju se riječima »1. prosinca 2005.«.

U stavku 4. riječi »30. listopada 2005.«
zamjenjuju se riječima »30. studenoga 2005.«.

Članak 2.

Ovaj Pravilnik stupa na snagu danom objave u
»Narodnim novinama«.

Klasa: 351-01/05-04/0021

Urbroj: 531-01-05-6

Zagreb, 23. rujna 2005.

Ministrica

**Marina Matulović Dropulić, dipl. ing. arh**., v. r.

Pravilnik, NN 115/2005-2096
## Rješenje o odobrenju izmjena i dopuna Prospekta i Statuta otvorenoga investicijskog fonda KD Adria Bond za KD Investments d.o.o. iz Zagreba

### NN 115/2005 (30.9.2005.), Rješenje o odobrenju izmjena i dopuna Prospekta i Statuta otvorenoga investicijskog fonda KD Adria Bond za KD Investments d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2097**

Komisija za vrijednosne papire Republike
Hrvatske sukladno odredbama članka 2., 3., 4., 27., 28., 29. i 30. Zakona o
investicijskim fondovima (»Narodne novine« br.
107/95, 12/96 i 1 l4/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima KD Investments d.o.o. Zagreb, Radnička 22, o odobrenju izmjene
i dopune Prospekta i Statuta otvorenog investicijskog fonda KD Adria Bond na sjednici održanoj
22. 9. 2005. godine donijela je

## RJEŠENJE

1. Društvu za upravljanje investicijskim
fondovima KD Invest­ments
d.o.o. Zagreb, Radnička 22, odobrava se izmjena i dopuna Prospekta i Statuta
otvorenog investicijskog fonda KD Adria Bond.

2. Društvo za upravljanje investicijskim
fondovima KD Invest­ments
d.o.o. Zagreb, Radnička 22, obvezno je objaviti izmjenu i dopunu Prospekta i
Statuta otvorenog investicijskog fonda KD Adria Bond u »Narodnim novinama« i jednim dnevnim novinama u roku
od sedam dana od dana dostave ovoga rješenja.

3. Ovo rješenje objavit će se u »Narodnim
novinama«.

Klasa: UP/I-450-08/05-02/136

Urbroj: 567-02/05-03

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2097
## Rješenje o odobrenju izmjena i dopuna Prospekta i Statuta otvorenoga investicijskog fonda KD Balanced za KD Investments d.o.o. iz Zagreba

### NN 115/2005 (30.9.2005.), Rješenje o odobrenju izmjena i dopuna Prospekta i Statuta otvorenoga investicijskog fonda KD Balanced za KD Investments d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2098**

Komisija za vrijednosne papire Republike
Hrvatske sukladno odredbama članka 2., 3., 4., 27., 28., 29. i 30. Zakona o
investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima KD Investments d.o.o. Zagreb, Radnička 22, o odobrenju izmjene
i dopune Prospekta i Statuta otvorenog investicijskog fonda KD Balanced na sjednici održanoj 22. 9. 2005. godine donijela
je

## RJEŠENJE

1. Društvu za upravljanje investicijskim
fondovima KD Investments d.o.o. Zagreb, Radnička 22,
odobrava se izmjena i dopuna Prospekta i Statuta otvorenog investicijskog fonda
KD Balanced.

2. Društvo za upravljanje investicijskim
fondovima KD Investments d.o.o. Zagreb, Radnička 22,
obvezno je objaviti izmjenu i dopunu Prospekta i Statuta otvorenog
investicijskog fonda KD Balanced u »Narodnim
novinama« i jednim dnevnim novinama u roku od sedam dana od dana dostave ovoga
rješenja.

3. Ovo rješenje objavit će se u »Narodnim
novinama«.

Klasa: UP/I-450-08/05-02/136

Urbroj: 567-02/05-04

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2098
## Rješenje o odobrenju izmjena i dopuna Prospekta i Statuta otvorenoga investicijskog fonda KD Victoria za KD Investments d.o.o. iz Zagreba

### NN 115/2005 (30.9.2005.), Rješenje o odobrenju izmjena i dopuna Prospekta i Statuta otvorenoga investicijskog fonda KD Victoria za KD Investments d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2099**

Komisija za vrijednosne papire Republike
Hrvatske sukladno odredbama članka 2., 3., 4., 27., 28., 29. i 30. Zakona o
investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima KD Investments d.o.o. Zagreb, Radnička 22, o odobrenju izmjene
i dopune Prospekta i Statuta otvorenog investicijskog fonda KD Victoria na sjednici održanoj 22. 9. 2005. godine donijela
je

## RJEŠENJE

1. Društvu za upravljanje investicijskim
fondovima KD Investments d.o.o. Zagreb, Radnička 22,
odobrava se izmjena i dopuna Prospekta i Statuta otvorenog investicijskog fonda
KD Victoria.

2. Društvo za upravljanje investicijskim
fondovima KD Investments d.o.o. Zagreb, Radnička 22,
obvezno je objaviti izmjenu i dopunu Prospekta i Statuta otvorenog
investicijskog fonda KD Victoria u »Narodnim
novinama« i jednim dnevnim novinama u roku od sedam dana od dana dostave ovoga
rješenja.

3. Ovo rješenje objavit će se u »Narodnim
novinama«.

Klasa: UP/I-450-08/05-02/136

Urbroj: 567-02/05-02

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2099
## Rješenje o odobrenju osnivanja i upravljanja HPB Novčanim otvorenim investicijskim fondom za HPB-Invest d.o.o. iz Zagreba

### NN 115/2005 (30.9.2005.), Rješenje o odobrenju osnivanja i upravljanja HPB Novčanim otvorenim investicijskim fondom za HPB-Invest d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2100**

Komisija za vrijednosne papire Republike
Hrvatske na temelju odredbi članka 2., 3., 4., 27., 28., 29., 30. i 50. stavka
1. Zakona o investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima HPB-Invest d.o.o. Zagreb, Jurišićeva
4, u predmetu odobrenja za osnivanje i upravljanje otvorenim investicijskim
fondom HPB Novčani otvoreni investicijski fond, donijela je na svojoj sjednici
22. 9. 2005. godine

## RJEŠENJE

1. Društvu za upravljanje investicijskim
fondovima HPB-Invest d.o.o. Zagreb, Jurišićeva 4, odobrava se osnivanje i upravljanje HPB
Novčanim otvorenim investicijskim fondom.

2. Odobrava se izbor depozitne banke Hrvatska
poštanska banka d.d. Zagreb, Jurišićeva 4, na temelju
ugovora sklopljenog izmedu društva za upravljanje
investicijskim fondovima HPB-Invest d.o.o. Zagreb, Jurišićeva 4 i Hrvatska poštanska banka d.d. Zagreb, Jurišićeva 4.

3. Društvo za upravljanje investicijskim
fondovima HPB-Invest d.o.o. Zagreb, Jurišićeva 4, kao osnivač otvorenog investicijskog fonda
HPB Novčani otvoreni investicijski fond, ima obvezu objaviti Prospekt i Statut
fonda u roku od sedam dana od dana dostave ovog rješenja u »Narodnim novinama«
i jednim dnevnim novinama.

4. Ovo rješenje objavljuje se u »Narodnim
novinama«.

Klasa: UP/I-450-08/05-02/142

Urbroj: 567-02/05-02

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2100
## Rješenje o odobrenju osnivanja i upravljanja HPB Obvezničkim otvorenim investicijskim fondom za HPB-Invest d.o.o. iz Zagreba

### NN 115/2005 (30.9.2005.), Rješenje o odobrenju osnivanja i upravljanja HPB Obvezničkim otvorenim investicijskim fondom za HPB-Invest d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2101**

Komisija za vrijednosne papire Republike
Hrvatske na temelju odredbi članka 2., 3., 4., 27., 28., 29., 30. i 50. stavka
1. Zakona o investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima HPB-Invest d.o.o. Zagreb, Jurišićeva
4, u predmetu odobrenja za osnivanje i upravljanje otvorenim investicijskim
fondom HPB Obveznički otvoreni investicijski fond,
donijela je na svojoj sjednici 22. 9. 2005. godine

## RJEŠENJE

1. Društvu za upravljanje investicijskim
fondovima HPB-Invest d.o.o. Zagreb, Jurišićeva 4, odobrava se osnivanje i upravljanje HPB Obvezničkim otvorenim investicijskim fondom.

2. Odobrava se izbor depozitne banke Hrvatska
poštanska banka d.d. Zagreb, Jurišićeva 4, na temelju
ugovora sklopljenog izmedu društva za upravljanje
investicijskim fondovima HPB-Invest d.o.o. Zagreb, Jurišićeva 4 i Hrvatska poštanska banka d.d. Zagreb, Jurišićeva 4.

3. Društvo za upravljanje investicijskim
fondovima HPB-Invest d.o.o. Zagreb, Jurišićeva 4, kao osnivač otvorenog investicijskog fonda
HPB Obveznički otvoreni investicijski fond, ima obvezu
objaviti Prospekt i Statut fonda u roku od sedam dana od dana dostave ovog
rješenja u »Narodnim novinama« i jednim dnevnim novinama.

4. Ovo rješenje objavljuje se u »Narodnim
novinama«.

Klasa: UP/I-450-08/05-02/138

Urbroj: 567-02/05-02

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2101
## Rješenje o odobrenju osnivanja i upravljanja HPB Dioničkim otvorenim investicijskim fondom za HPB-Invest d.o.o. iz Zagreba

### NN 115/2005 (30.9.2005.), Rješenje o odobrenju osnivanja i upravljanja HPB Dioničkim otvorenim investicijskim fondom za HPB-Invest d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2102**

Komisija za vrijednosne papire Republike
Hrvatske na temelju odredbi članka 2., 3., 4., 27., 28., 29., 30. i 50. stavka
1. Zakona o investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima HPB-Invest d.o.o. Zagreb, Jurišićeva
4, u predmetu odobrenja za osnivanje i upravljanje otvorenim investicijskim
fondom HPB Dionički otvoreni investicijski fond, donijela je na svojoj sjednici
22. 9. 2005. godine

## RJEŠENJE

1. Društvu za upravljanje investicijskim
fondovima HPB-Invest d.o.o. Zagreb, Jurišićeva 4, odobrava se osnivanje i upravljanje HPB
Dioničkim otvorenim investicijskim fondom.

2. Odobrava se izbor depozitne banke Hrvatska
poštanska banka d.d. Zagreb, Jurišićeva 4, na temelju
ugovora sklopljenog između društva za upravljanje investicijskim fondovima HPB-Invest d.o.o. Zagreb, Jurišićeva
4 i Hrvatska poštanska banka d.d. Zagreb, Jurišićeva
4.

3. Društvo za upravljanje investicijskim
fondovima HPB-Invest d.o.o. Zagreb, Jurišićeva 4, kao osnivač otvorenog investicijskog fonda
HPB Dionički otvoreni investicijski fond, ima obvezu objaviti Prospekt i Statut
fonda u roku od sedam dana od dana dostave ovog rješenja u »Narodnim novinama«
i jednim dnevnim novinama.

4. Ovo rješenje objavljuje se u »Narodnim
novinama«.

Klasa: UP/I-450-08/05-02/139

Urbroj: 567-02/05-02

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2102
## Rješenje o odobrenju osnivanja i upravljanja HPB Global otvorenim investicijskim fondom za HPB-Invest d.o.o. iz Zagreba

### NN 115/2005 (30.9.2005.), Rješenje o odobrenju osnivanja i upravljanja HPB Global otvorenim investicijskim fondom za HPB-Invest d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2103**

Komisija za vrijednosne papire Republike
Hrvatske na temelju odredbi članka 2., 3., 4., 27., 28., 29., 30. i 50. stavka
1. Zakona o investicijskim fondovima (»Narodne novine« br.
107/95, 12/96 i 114/01) i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima HPB-Invest d.o.o. Zagreb, Jurišićeva
4, u predmetu odobrenja za osnivanje i upravljanje otvorenim investicijskim
fondom HPB Global otvoreni investicijski fond, donijela je na svojoj sjednici
22. 9. 2005. godine

## RJEŠENJE

1. Društvu za upravljanje investicijskim
fondovima HPB-Invest d.o.o. Zagreb, Jurišićeva 4, odobrava se osnivanje i upravljanje HPB
Global otvorenim investicijskim fondom.

2. Odobrava se izbor depozitne banke Hrvatska
poštanska banka d.d. Zagreb, Jurišićeva 4, na temelju
ugovora sklopljenog izmedu društva za upravljanje
investicijskim fondovima HPB-Invest d.o.o. Zagreb, Jurišićeva 4 i Hrvatska poštanska banka d.d. Zagreb, Jurišićeva 4.

3. Društvo za upravljanje investicijskim
fondovima HPB-Invest d.o.o. Zagreb, Jurišićeva 4, kao osnivač otvorenog investicijskog fonda
HPB Global otvoreni investicijski fond, ima obvezu objaviti Prospekt i Statut
fonda u roku od sedam dana od dana dostave ovog rješenja u »Narodnim novinama«
i jednim dnevnim novinama.

4. Ovo rješenje objavljuje se u »Narodnim
novinama«.

Klasa: UP/I-450-08/05-02/141

Urbroj: 567-02/05-02

Zagreb, 22. rujna 2005.

Predsjednik Komisije

**Miljenko** **Fičor**, v. r.

Rješenje, NN 115/2005-2103
## Odluka o odlikovanju Njegove Ekscelencije dr. Knuta Toraasena veleposlanika Kraljevine Norveške Redom kneza Trpimira s ogrlicom i Danicom

### NN 116/2005 (3.10.2005.), Odluka o odlikovanju Njegove Ekscelencije dr. Knuta Toraasena veleposlanika Kraljevine Norveške Redom kneza Trpimira s ogrlicom i Danicom

# PREDSJEDNIK REPUBLIKE HRVATSKE

**2108**

Na temelju članka 97. Ustava Republike Hrvatske
i članka 2. stavak 1. Zakona o odlikovanjima i priznanjima Republike Hrvatske
(»Narodne novine« broj 20/95), donosim

## ODLUKU

kojom se odlikuje

*Njegova Ekscelencija*

dr. Knut TØraasen

*veleposlanik
Kraljevine Norveške*

### Redom kneza Trpimira s ogrlicom i Danicom

za osobit doprinos razvitku prijateljskih odnosa
i suradnje između Republike Hrvatske i Kraljevine Norveške, za vrijeme
obnašanja dužnosti veleposlanika u Republici Hrvatskoj.

Broj: 01-051-05-5-4/1

Zagreb, 20. rujna 2005.

Predsjednik

Republike Hrvatske

**Stjepan Mesić**, v.
r.

Odluka, NN 116/2005-2108
## Odluka o odlikovanju Silvia Ferrarija Redom Danice hrvatske s likom Marka Marulića

### NN 116/2005 (3.10.2005.), Odluka o odlikovanju Silvia Ferrarija Redom Danice hrvatske s likom Marka Marulića

# PREDSJEDNIK REPUBLIKE HRVATSKE

**2109**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za
odlikovanja i priznanja, donosim

## ODLUKU

kojom se odlikuje

SILVIO FERRARI

### REDOM DANICE HRVATSKE S LIKOM MARKA MARULIĆA

za iznimni doprinos u promociji hrvatske
književnosti u Italiji kroz dugogodišnje djelovanje u području prevoditeljstva.

Broj: 01-051-05-13-1-4/1

Zagreb, 8. rujna 2005.

Predsjednik

Republike Hrvatske

**Stjepan Mesić**, v.
r.

Odluka, NN 116/2005-2109